תקנות הבטיחות בעבודה (גיהות תעסוקתית ובטיחות העוסקים בקרינת לייזר)

{{ח:התחלה}}
{{ח:כותרת|תקנות הבטיחות בעבודה (גיהות תעסוקתית ובטיחות העוסקים בקרינת לייזר), התשס״ה–2005}}

{{ח:פתיח-התחלה}}
{{ח:תיבה|ק״ת תשס״ה, 908|תקנות הבטיחות בעבודה (גיהות תעסוקתית ובטיחות העוסקים בקרינת לייזר)|https://olaw.org.il/takanot/takanot-6415.pdf}}, {{ח:תיבה|990|ת״ט|https://olaw.org.il/takanot/takanot-6423.pdf}}; {{ח:תיבה|תשס״ו, 107|נוסח מתוקן|https://olaw.org.il/takanot/takanot-6438.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|פקודת הבטיחות בעבודה#סעיף 47|סעיפים 47}}, {{ח:חיצוני|פקודת הבטיחות בעבודה#סעיף 173|173}} {{ח:חיצוני|פקודת הבטיחות בעבודה#סעיף 216|ו־216}} {{ח:חיצוני|פקודת הבטיחות בעבודה|לפקודת הבטיחות בעבודה [נוסח חדש], התש״ל–1970}} (להלן – הפקודה), ובאישור ועדת העבודה הרווחה והבריאות של הכנסת, לפי {{ח:חיצוני|חוק העונשין#סעיף 2|סעיף 21א לחוק־יסוד: הכנסת}}, {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אני מתקין תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”אזור סיכוני לייזר“ – אזור שבו מופקת קרינת לייזר והחשיפה הצפויה בו בפעילות שגרתית, בתקלה או בתאונה עלולה לעבור את החשיפה המרבית המותרת;
{{ח:ת|סוג=הגדרה}} ”בדיקות סביבתיות–תעסוקתיות“ – בדיקות סביבתיות–תעסוקתיות שמבצעת מעבדה מאושרת במקום עבודה שבו מפעילים מוצרי לייזר, כמפורט {{ח:פנימי|תוספת 1|בתוספת הראשונה}};
{{ח:ת|סוג=הגדרה}} ”בודק מאושר“ – מי שאושר על ידי מפקח עבודה ראשי לפי {{ח:פנימי|סעיף 8|תקנה 8}} לבצע פעולות כמפורט {{ח:פנימי|תוספת 1|בתוספת הראשונה}};
{{ח:ת|סוג=הגדרה}} ”גבול הפליטה הנגישה“ (accessible emission limit) – רמת הפליטה המרבית של קרינה המותרת ממוצר לייזר על פי סיווג רמת הסיכון שלו, כמפורט {{ח:פנימי|תוספת 2|בתוספת השניה}};
{{ח:ת|סוג=הגדרה}} ”גוף מחקר ופיתוח“ – מוסד בעל תשתית ויכולת מדעית וטכנולוגית לביצוע מחקר ופיתוח במוצרי לייזר מסוכנים, לרבות שינויים ברמת הסיכון שלהם, שהוכר על ידי מפקח עבודה ראשי, בכתב, כגוף מחקר ופיתוח;
{{ח:ת|סוג=הגדרה}} ”חשיפה מרבית מותרת“ (maximum permissible exposure) – הרמה המרבית של קרינת לייזר שאדם יכול להיחשף לה, בתנאים רגילים, בלי להינזק בעיניו או בעורו, נזק מיידי או נזק מאוחר, כקבוע בתקן;
{{ח:ת|סוג=הגדרה}} ”חשיפה תעסוקתית“ – חשיפת גופו של אדם לקרינת לייזר עקב עבודה, הכשרה מקצועית, לימודים או מחקר;
{{ח:ת|סוג=הגדרה}} ”מוצר לייזר“ – התקן, מכשיר או מכונה הפולטים קרינת לייזר, לרבות התקן, מכשיר או מכונה פולטי קרינת לייזר כאמור שאינם מוצרים מוגמרים;
{{ח:ת|סוג=הגדרה}} ”מוצר לייזר מסוכן“ – מוצר לייזר המסווג ברמת סיכון 3R, הפולט קרינת לייזר שאינה בתחום האור הנראה, או מוצר לייזר המסווג ברמת סיכון 3b או 4;
{{ח:ת|סוג=הגדרה}} ”מחזיק במקום עבודה“ – כל אחד מאלה:
{{ח:תתת|(1)}} במפעל – הבעל או התופש כמפורט {{ח:חיצוני|פקודת הבטיחות בעבודה#סעיף 219|בסעיפים 219 עד 221 לפקודה}};
{{ח:תתת|(2)}} בעל מקום העבודה;
{{ח:תתת|(3)}} המנהל בפועל את מקום העבודה;
{{ח:תתת|(4)}} מי שבהשגחתו או בפיקוחו פועל מקום העבודה;
{{ח:תתת|(5)}} המנהל בפועל של התאגיד, אם המפעל מצוי בבעלות תאגיד;
{{ח:ת|סוג=הגדרה}} ”מכון להדרכה“ – מי שאושר על ידי מפקח עבודה ראשי לבצע הכשרה והדרכה לפי {{ח:פנימי|סעיף 11|תקנה 11}};
{{ח:ת|סוג=הגדרה}} ”ממונה על בטיחות לייזר“ – מי שאושר על ידי מפקח עבודה אזורי לפי {{ח:פנימי|סעיף 6|תקנה 6}};
{{ח:ת|סוג=הגדרה}} ”מעבדה מאושרת“ – מי שאושר על ידי מפקח עבודה ראשי לפי {{ח:פנימי|סעיף 9|תקנה 9}} לבצע פעולות כמפורט {{ח:פנימי|תוספת 1|בתוספת הראשונה}};
{{ח:ת|סוג=הגדרה}} ”מעביד“ – לרבות מחזיק במקום עבודה שמבוצעות בו עבודות במוצרי לייזר מסוכנים וכן עוסק עצמאי המפעיל מוצרי לייזר מסוכנים;
{{ח:ת|סוג=הגדרה}} ”מפקח עבודה אזורי“, ”מפקח עבודה ראשי“ – כמשמעותם {{ח:חיצוני|חוק ארגון הפיקוח על העבודה|בחוק ארגון הפיקוח על העבודה, התשי״ד–1954}} (להלן – חוק ארגון הפיקוח);
{{ח:ת|סוג=הגדרה}} ”מקום עבודה“ – מפעל או כל מקום עבודה אחר שמפעילים, משתמשים או מייצרים בו מוצרי לייזר מסוכנים וקיים בו אתר אחד לפחות שהוא אזור סיכוני לייזר;
{{ח:ת|סוג=הגדרה}} ”עובד בסיכוני לייזר“ – אדם העובד במקום עבודה והעשוי להימצא באזור סיכוני לייזר, לרבות סטודנט, תלמיד, חוקר, מתנדב וכל מי שנמצא במקום העבודה באופן סדיר לצורך עבודתו או הכשרתו המקצועית;
{{ח:ת|סוג=הגדרה}} ”קרינת אור“ – קרינה אלקטרומגנטית בתחום אורכי הגל שבין ‎180 nm ל־‎1 mm, הכוללת את תחום האור העל־סגול (אורכי גל קצרים מ־‎400 nm) תחום האור הנראה (‎400 nm‏ – ‎700 nm) ותחום האור התת־אדום (מעל ‎700 nm);
{{ח:ת|סוג=הגדרה}} ”קרינת לייזר“ (Light Amplification by Stimulated Emission of Radiation) – קרינת אור קוהרנטית, המרוכזת בתחום צר של אורכי גל, המיוצרת או מוגברת באמצעות תהליך מבוקר של פליטת קרינה מאולצת;
{{ח:ת|סוג=הגדרה}} ”רמת סיכון“ – סיווג הסיכון של מוצרי לייזר על פי גבול הפליטה הנגישה שלהם; הסיווג האיכותי לרמות סיכון מפורט {{ח:פנימי|תוספת 2|בתוספת השניה}}; המדדים הפיסיקליים המחייבים לסווג רמות הסיכון קבועים בתקן;
{{ח:ת|סוג=הגדרה}} ”שינוי מהותי“ – שינוי העשוי להעלות את רמת הסיכון של מוצר לייזר לרמה של מוצר לייזר מסוכן או להרחיב משמעותית את אזור סיכוני הלייזר של המוצר;
{{ח:ת|סוג=הגדרה}} ”תקן“ – תקן ישראלי, ת״י 1249 חלק 1 מוצרי לייזר: בטיחות מוצרים, מיון ציוד, דרישות וגיליון הדרכה, כמשמעותו {{ח:חיצוני|חוק התקנים|בחוק התקנים, התשי״ג–1953}}, המופקד לעיון הציבור במרכז המידע במוסד לבטיחות ולגיהות בתל אביב ואצל מפקח העבודה הראשי במשרד התעשיה המסחר והתעסוקה בירושלים.

{{ח:סעיף|2|הגבלת חשיפה תעסוקתית}}
{{ח:ת}} מעביד יגביל את החשיפה התעסוקתית של עובד בסיכוני לייזר, כך שתהיה מתחת לחשיפה המרבית המותרת.

{{ח:סעיף|3|שימוש במוצר לייזר מסוכן}}
{{ח:ת}} לא ישתמש אדם במוצר לייזר מסוכן, לא יקבל אותו, לא ימכור או ישכיר אותו ולא ימסור אותו לשימוש במקום עבודה אלא אם כן –
{{ח:תת|(1)}} רמת הסיכון של המוצר מסומנת עליו באופן ברור ובולט לעין, לפי הסיווג {{ח:פנימי|תוספת 2|שבתוספת השניה}};
{{ח:תת|(2)}} למוצר מצורפות הוראות בטיחות לגבי הפעלתו והשימוש הבטוח בו ולגבי ציוד המגן האישי ואמצעי המגן האחרים הנדרשים;
{{ח:תת|(3)}} מעבדה מאושרת אישרה כי תנאי העבודה, הסימון האמור בפסקה (1) וכן אמצעי המגן וציוד המגן האישי, כאמור בפסקה (2), מתאימים למוצר ולרמת הסיכון שלו.

{{ח:סעיף|4|חובותיו של המעביד}}
{{ח:תת|(א)}} בכל מקום עבודה שבו מפעילים מוצר לייזר מסוכן, משתמשים בו או מייצרים אותו ינקוט המעביד אמצעים אלה:
{{ח:תתת|(1)}} ימנה אדם, באישור מפקח עבודה אזורי, כממונה על בטיחות לייזר, יספק לו את כל האמצעים הדרושים לביצוע תפקידו כמפורט {{ח:פנימי|סעיף 5|בתקנה 5}}, יאפשר לו לבצעם ויוודא את מילוים;
{{ח:תתת|(2)}} ימסור למפקח עבודה אזורי, לפני תחילת השימוש במוצר לייזר מסוכן ומיד לאחר כל שינוי מהותי שבוצע בו, תכנית בטיחות הכוללת מידע הנוגע לסיכוני קרינת לייזר אישיים וסביבתיים בחצרים שבהחזקתו וכן תכנית להדרכת עובדים בנושאי הגנה מפני סיכוני לייזר;
{{ח:תתת|(3)}} ידריך ויאמן, בכתב ובעל פה, גם בהתאם לתכנית להדרכת עובדים בנושאי הגנה מפני סיכוני לייזר, באמצעות הממונה על בטיחות לייזר או מכון להדרכה, כל עובד חדש, מיד עם קבלתו לעבודה, וכל עובד אחר, באופן שוטף וקבוע, אחת לשנה לפחות, על פי צורכי הבטיחות המתאימים למקום העבודה; המעביד ינקוט אמצעים כאמור {{ח:חיצוני|תקנות ארגון הפיקוח על העבודה (מסירת מידע והדרכת עובדים)|בתקנות ארגון הפיקוח על העבודה (מסירת מידע והדרכת עובדים), התשנ״ט–1999}} (להלן – תקנות מסירת מידע), כדי לוודא שההדרכה שניתנה לעובדים הובנה על ידם כראוי, וכי הם פועלים על פיה;
{{ח:תתת|(4)}} יספק לעובדיו העלולים להיחשף לקרינת לייזר אמצעי מגן, לרבות ביגוד ומשקפי מגן, המתאימים להפעלת מוצר לייזר מסוכן שברשותו, לאופי העבודה ולאופי ההפעלה של המוצר;
{{ח:תתת|(5)}} יוודא, באמצעות הממונה על בטיחות לייזר, כי לא ייעשה שימוש במוצר לייזר מסוכן אלא אם כן תנאי הבטיחות לגבי השימוש במוצר לייזר מסוכן ותנאי העבודה תואמים את המלצות היצרן, את רמת הסיכון של המכשיר ואת הוראות המעבדה המאושרת;
{{ח:תתת|(6)}} יוודא כי לא ייעשה שימוש במוצר לייזר מסוכן שעבר שינוי מהותי, אלא אם כן עבר בדיקה באמצעות מעבדה מאושרת שקבעה את רמת הסיכון של המכשיר ואת סידורי הבטיחות ואמצעי המגן הנדרשים להפעלתו הבטוחה;
{{ח:תתת|(7)}} יציב במקום העבודה שלטים בהתאם {{ח:חיצוני|תקנות ארגון הפיקוח על העבודה (מסירת מידע והדרכת עובדים)|לתקנות מסירת מידע}}, שבהם יצוינו כל הסיכונים הנלווים להפעלת מוצר לייזר מסוכן שברשותו ואמצעי הבטיחות והזהירות שיש לנקוט כדי להימנע מהם;
{{ח:תתת|(8)}} יוודא ביצוע בדיקות סביבתיות–תעסוקתיות באמצעות מעבדה מאושרת אחת לשנה לפחות, אלא אם כן הורה מפקח העבודה הראשי אחרת; בהתאם לממצאי הבדיקה ישפר את הבטיחות, יקטין למינימום סיכונים סביבתיים–תעסוקתיים בכל אזורי סיכון הלייזר שבחצריו וישמור את תוצאות הבדיקות למשך שבע שנים לפחות;
{{ח:תתת|(9)}} יתחום במקום העבודה, לפי הצורך, את אזורי סיכוני הלייזר ויקפיד על סימונם ועל שילוטם באופן ברור ובולט לעין;
{{ח:תתת|(10)}} יפנה למעבדה מאושרת בכל מקרה של ספק לגבי אמצעי בטיחות שיש לנקוט ויפעל על פי ההנחיות שיקבל;
{{ח:תתת|(11)}} ידווח למפקח עבודה אזורי על כל תאונה שאירעה במקום העבודה, הנובעת משימוש או תקלה במוצר לייזר מסוכן.
{{ח:תת|(ב)}} החובות המוטלות על המעביד לפי תקנת משנה (א)(4), (6), (7), (8), (9), (10) ו־(11), יחולו עליו לגבי כל מי שנמצא במקום העבודה והעלול להיחשף לקרינת לייזר אף אם אינו עובד.
{{ח:תת|(ג)}} תקנת משנה (א)(2) לא תחול על גוף מחקר ופיתוח בעל מעבדה מאושרת.

{{ח:סעיף|5|חובותיו של עובד בסיכוני לייזר}}
{{ח:ת}} עובד בסיכוני לייזר חייב למלא אחר כל אלה:
{{ח:תת|(1)}} למלא בקפידה אחר הוראות הבטיחות שנקבעו כאמור, ולא לבצע כל שינוי מהותי במוצר לייזר מסוכן ובהתקני הבטיחות שלו בלא אישור מעבדה מאושרת;
{{ח:תת|(2)}} להודיע למעביד או לממונה על בטיחות לייזר על כל תקלה, או שינוי מהותי שחל במבנה מוצר לייזר מסוכן או בהתקני הבטיחות שלו ועל כל סיכון במקום העבודה, שנתגלה לו במהלך עבודתו;
{{ח:תת|(3)}} להתייצב להדרכה במקום ובמועד שיורה לו המעביד או הממונה על בטיחות לייזר.

{{ח:סעיף|6|תנאים לאישור ממונה על בטיחות לייזר}}
{{ח:ת}} לא ימונה אדם כממונה על בטיחות לייזר אלא אם כן התקיימו כל אלה:
{{ח:תת|(1)}} הוא בעל תואר מוכר כמשמעותו {{ח:חיצוני|חוק המועצה להשכלה גבוהה|בחוק המועצה להשכלה גבוהה, התשי״ח–1958}} (להלן – חוק המועצה להשכלה גבוהה), בתחום מדעי הטבע, הטכנולוגיה או ההנדסה, או הנדסאי או טכנאי במגמות חשמל, אלקטרוניקה, אלקטרו–אופטיקה וגרעין;
{{ח:תת|(2)}} השתתף בקורס ממונים על בטיחות לייזר בהדרכת מכון להדרכה לפי תכנית לימודים שאישר מפקח עבודה ראשי והכוללת, בין השאר, נושאים אלה: פיזיקה, מתמטיקה, עקרונות של הקרינה האלקטרומגנטית, אמצעי מיגון, אמצעי מדידה ומגוון השימוש בלייזרים וגורמי הסיכון שלהם, ועמד בהצלחה בכל מטלות הקורס;
{{ח:תת|(3)}} הוא בעל ניסיון בעבודה עם מערכות לייזר מדרגה 3b או 4 של שנה לפחות.

{{ח:סעיף|7|תפקידיו וסמכויותיו של ממונה על בטיחות לייזר}}
{{ח:תת|(א)}} מתפקידו של ממונה על בטיחות לייזר לייעץ למעביד בכל הנוגע לחוקים ולתקנות בעניני בטיחות, לסייע לו בקידום התודעה בנושאי בטיחות, גיהות, הנדסת אנוש ובריאות תעסוקתית של העובדים העלולים להיחשף לקרינת לייזר, ולבצע פעולות אלה:
{{ח:תתת|(1)}} לבדוק כי מתקיימות כל הוראות המעבדה המאושרת והוראות בטיחות אחרות לענין התאמת מקום העבודה לעבודה עם מוצר לייזר מסוכן לפני הפעלה ראשונה של מוצר לייזר חדש ולאחר כל שינוי מהותי שבוצע בו;
{{ח:תתת|(2)}} להכין, לפני תחילת השימוש במוצר לייזר מסוכן חדש, תכנית בטיחות הכוללת כל מידע על אזורי סיכוני לייזר ועל הסיכונים האישיים והסביבתיים מקרינת לייזר, ולעדכנה לאחר כל שינוי מהותי שבוצע בו;
{{ח:תתת|(3)}} לבדוק באופן שוטף כי תנאי הבטיחות במקום העבודה ותנאי העבודה תואמים את המלצות יצרן מוצר הלייזר המסוכן (להלן – היצרן), את הוראות תכנית הבטיחות ואת הוראות המעבדה המאושרת;
{{ח:תתת|(4)}} להבטיח קיום הוראות הפעלה, כוונון, כיול ותחזוקה של מוצרי לייזר מסוכנים לפי המלצות היצרן, הוראות תכנית הבטיחות והמעבדה המאושרת ולוודא את ביצוען בפועל;
{{ח:תתת|(5)}} לבדוק קיום אמצעי הגנה הנדסיים הנדרשים על ידי היצרן;
{{ח:תתת|(6)}} לבדוק קיום שילוט מתאים על כל מוצר לייזר מסוכן ובאזור סיכוני לייזר;
{{ח:תתת|(7)}} לבדוק מלאי מספיק של אמצעי המיגון האישי הנדרשים ולוודא את תקינותו;
{{ח:תתת|(8)}} לאתר במקום העבודה מפגעי בטיחות וגיהות בתחום קרינת לייזר ולהודיע עליהם למעביד;
{{ח:תתת|(9)}} לחקור את סיבותיהן ונסיבותיהן של מחלות מקצוע ושל תאונות עבודה הנובעות משימוש במוצרי לייזר מסוכנים, במגמה להפיק לקחים, לערוך בכתב ממצאים, מסקנות והצעות למעביד בדבר צעדים מתאימים למניעת הישנות התאונות;
{{ח:תתת|(10)}} לרכז את כל המידע והתיעוד הקשור למחלות מקצוע ולתאונות עבודה שאירעו במקום העבודה, ושמקורן בהפעלתם של מוצרי לייזר מסוכנים או השימוש בהם;
{{ח:תתת|(11)}} לוודא הדרכת עובדים באשר לנסיבות תאונות ומחלות מקצוע והלקחים שהופקו;
{{ח:תתת|(12)}} להדריך ולאמן עובדים בנושאי בטיחות בעבודה עם קרינת לייזר;
{{ח:תתת|(13)}} לשתף פעולה עם הממונה על הבטיחות וועדת הבטיחות במקום העבודה, אם ישנם, ולמסור להם את כל המידע הנדרש לפעילותם השוטפת בנושאי בטיחות בהפעלת מוצרי לייזר מסוכנים; לענין זה, ”ממונה על בטיחות“ ו”ועדת בטיחות“ – כמשמעותם {{ח:חיצוני|חוק ארגון הפיקוח על העבודה#פרק 2|בפרק השני לחוק ארגון הפיקוח}};
{{ח:תתת|(14)}} להורות על הפסקת העבודה במוצר לייזר מסוכן כאשר נשקפת סכנה מיידית לחייו או לבריאותו של עובד, ולדווח על כך מיד למעביד או לנציגו במקום העבודה;
{{ח:תתת|(15)}} להילוות אל מפקחי עבודה בביקורות הפיקוח במקום העבודה, אם יידרש לכך.
{{ח:תת|(ב)}} ממונה על בטיחות לייזר רשאי, בכל עת, להיכנס לכל מקום, במקום העבודה שהוא מונה בו, לבדוק את סידורי הבטיחות והגיהות, ולנקוט את כל הפעולות הנדרשות לצורך מילוי תפקידו כאמור בתקנת משנה (א).

{{ח:סעיף|8|תנאים לאישור בודק מאושר}}
{{ח:תת|(א)}} לא יאושר אדם כבודק מאושר אלא אם כן התקיימו כל אלה:
{{ח:תתת|(1)}} הוא עובד במעבדה מאושרת או קשור בחוזה עבודה עם מעבדה מאושרת או בעל אישור כמעבדה מאושרת;
{{ח:תתת|(2)}} הוא בעל תואר מוכר כמשמעותו {{ח:חיצוני|חוק המועצה להשכלה גבוהה|בחוק המועצה להשכלה גבוהה}} בתחום מדעי הטבע, הטכנולוגיה או ההנדסה, הוא הנדסאי או טכנאי במגמות חשמל, אלקטרוניקה, אלקטרו–אופטיקה או גרעין;
{{ח:תתת|(3)}} השתתף בקורס בודקים מאושרים על ידי מכון להדרכה לפי תכנית לימודים שאישר מפקח עבודה ראשי הכוללת את הנושאים כאמור {{ח:פנימי|סעיף 6|בתקנה 6(2)}} ולרבות נושאים אלה: סיכוני בריאות וטיפול בנפגעים, קביעת רמות סיכון וסיווג לייזרים, גורמי סיכון שאינם אופטיים, אמצעים למניעת סיכונים וכתיבת נוהלי בטיחות, ועמד בהצלחה בכל מטלות הקורס;
{{ח:תתת|(4)}} הוא בעל ניסיון של שלוש שנים לפחות במחקר ובפיתוח של מערכות לייזר או בהגנה מפני קרינת לייזר.
{{ח:תת|(ב)}} תוקפו של אישור לבודק מאושר הוא לשלוש שנים, וניתן לשוב ולחדשו בכפוף לעמידתו בכל הדרישות בקשר לביצוע תפקידו, והשתתפותו בהשתלמויות לעדכון ידע בבטיחות בקרינת לייזר, כפי שיידרש על ידי מפקח עבודה ראשי מזמן לזמן.
{{ח:תת|(ג)}} על אף האמור בתקנת משנה (ב), תוקפו של אישור לבודק מאושר יפוג עם סיום עבודתו במעבדה מאושרת.

{{ח:סעיף|9|תנאים לאישור מעבדה מאושרת}}
{{ח:תת|(א)}} לא תאושר מעבדה מאושרת אלא אם כן התקיימו כל אלה:
{{ח:תתת|(1)}} היא בעלת יכולת מדעית וטכנולוגית לביצוע בדיקות סביבתיות–תעסוקתיות ומתן שירותים להגנה מסיכוני לייזר;
{{ח:תתת|(2)}} היא בעלת יכולת לקבוע את רמות הסיכון של מוצרי לייזר ולבצע בדיקות סביבתיות–תעסוקתיות במקומות עבודה שבהם עוסקים בפיתוח, הפעלה, שימוש, וביצוע שינויים מהותיים במוצרי לייזר;
{{ח:תתת|(3)}} מועסק בה בודק מאושר אחד לפחות, בעל אישור בתוקף;
{{ח:תתת|(4)}} לרשותה ציוד נייד ונייח, מכויל אחת לשנה, לזיהוי ולמדידת כל הפרמטרים הרלוונטיים לניתוח ולפיקוח בטיחות לייזר.
{{ח:תת|(ב)}} תוקפו של אישור למעבדה מאושרת הוא לשלוש שנים וניתן לשוב ולחדשו בכפוף לעמידה בכל דרישות תקנות אלה.
{{ח:תת|(ג)}} על אף האמור בתקנת משנה (ב), תוקפו של אישור למעבדה מאושרת יפוג עם סיום עבודתו של הבודק המאושר האחרון הקשור עימה.

{{ח:סעיף|10|חובות מעבדה מאושרת}}
{{ח:ת}} לאחר ביצוע בדיקות סביבתיות–תעסוקתיות במקום העבודה, חייבת מעבדה מאושרת, לפי הענין, לנהוג כמפורט להלן:
{{ח:תת|(1)}} למסור למעביד תעודה חתומה שתכלול את תאריך ביצוע הבדיקות ושם הבודק המאושר שביצע את הבדיקות, אישור להמשך עבודה עם מוצרי הלייזר המסוכנים, תאריך הבדיקות הבאות והוראות לשיפור הבטיחות, אם הוא נדרש;
{{ח:תת|(2)}} למסור למפקח עבודה אזורי את ממצאי הבדיקות, בתוך 21 ימים מיום ביצוען;
{{ח:תת|(3)}} לשמור את ממצאי הבדיקות למשך 7 שנים לפחות.

{{ח:סעיף|11|תנאים לאישור מכון להדרכה}}
{{ח:תת|(א)}} לא יאושר מכון להדרכה אלא אם כן התקיימו כל אלה:
{{ח:תתת|(1)}} הוא בעל יכולת מדעית וטכנולוגית בנושאי הגנה מקרינת לייזר;
{{ח:תתת|(2)}} מועסק בו צוות הוראה הכולל מרצים ומדריכים, בעלי תואר מוכר בתחומים הנלמדים בקורס ובעלי ניסיון מוכח בהדרכה;
{{ח:תתת|(3)}} לרשותו מעבדה ואמצעי הוראה, הדרכה, הדגמה, הגנה ומדידה מתאימים לתחומים הנלמדים בקורס.
{{ח:תת|(ב)}} תוקפו של אישור למכון להדרכה הוא לשלוש שנים וניתן לשוב ולחדשו בכפוף להוראות מקצועיות שייקבעו מזמן לזמן על ידי מפקח עבודה ראשי.
{{ח:תת|(ג)}} מכון להדרכה רשאי לקבל אישור להכשיר עובדי קרינת לייזר, ממונים על בטיחות קרינת לייזר או בודקים מאושרים, כולם או מקצתם, בכפוף לתכניות הלימודים שאישר מפקח עבודה ראשי.

{{ח:סעיף|12|מעבדה מאושרת בגוף מחקר ופיתוח}}
{{ח:ת}} גוף מחקר ופיתוח בעל מעבדה מאושרת רשאי לבצע את הפעולות הנדרשות לפי תקנות אלה גם לעצמו.

{{ח:סעיף|13|תחולה על גופי ביטחון}}
{{ח:תת|(א)}} לענין יחידות סמך של משרד ראש הממשלה שעיקר פעילותם ביטחון המדינה, משרד הביטחון ויחידות סמך של משרד הביטחון, צבא הגנה לישראל וכל מקום שבו מבוצעת פעילות מסווגת, של ייצור או מחקר ופיתוח בעבור משרד הביטחון, יראו כל מקום שנאמר ”מפקח עבודה ראשי“ או ”מפקח עבודה אזורי“ כאילו נאמר ”מנכ״ל משרד הביטחון{{ח:הערה|“}} או {{ח:הערה|”}}הרמטכ״ל{{ח:הערה|“}}, לפי הענין, או מי שכל אחד מאלה מינה.
{{ח:תת|(ב)}} {{ח:פנימי|סעיף 3|תקנה 3}} לא תחול ביחס לשימוש, מסירה או קבלה של מוצר לייזר מסוכן שהוא אמצעי לחימה או אמצעי סיוע ללחימה; כללים לענין זה ייקבעו בפקודות הצבא.

{{ח:סעיף|14|עונשין}}
{{ח:ת}} העובר על הוראה מהוראות תקנות אלה דינו מאסר שישה חודשים או קנס שלא יעלה על הקבוע {{ח:חיצוני|חוק העונשין#סעיף 61|בסעיף 61(א)(1) לחוק העונשין, התשל״ז–1977}}.

{{ח:סעיף|15|תחילה}}
{{ח:ת}} תחילתן של תקנות אלה שנה מיום פרסומן (להלן – יום התחילה).

{{ח:סעיף|16|הוראת מעבר}}
{{ח:ת}} מוצר לייזר שביום התחילה אין עליו סימון רמת הסיכון, יעבור בדיקה של מעבדה מאושרת לסיווג וסימון רמת הסיכון בתוך שנה מיום התחילה, ועד לסימון כאמור יראו אותו כמסווג ברמת הסיכון 4.

{{ח:קטע2|תוספת 1|תוספת ראשונה}}
{{ח:קטע4||{{ח:הערה|({{ח:פנימי|סעיף 1|תקנה 1}})}}}}
{{ח:קטע3||פעולות מורשות לבודק מאושר ולמעבדה מאושרת}}

{{ח:סעיף*|1||עוגן=תוספת 1 פרט 1}}
{{ח:ת}} בדיקות סביבתיות–תעסוקתיות;
{{ח:תת|1.1{{ח:הערה|.}}}} בדיקות תנאי בטיחות בעיסוק במוצרי לייזר מסוכנים במקומות עבודה הכוללות –
{{ח:תתת|(א)}} אימות הסיווג על מוצר לייזר והתאמתו לתקן;
{{ח:תתת|(ב)}} בחינת אמצעי הבטיחות ההנדסיים והניהוליים בהפעלת מוצרי לייזר מסוכנים והתאמתם לדרישות היצרן ולדרישות התקן;
{{ח:תתת|(ג)}} מיפוי אזורי סיכוני לייזר במקום העבודה;
{{ח:תתת|(ד)}} זיהוי ומניעה של תקלות במוצרי לייזר מסוכנים והתקני הבטיחות שלהם;
{{ח:תת|1.2.}} בדיקת תקינות אמצעי הבטיחות;
{{ח:תת|1.3.}} בדיקת אמצעי התרעה, שילוט וגידור;
{{ח:תת|1.4.}} ייעוץ וסיוע בהכנת נוהלי בטיחות לייזר לשגרה ולמצבי חירום, ובהכנת תכנית הבטיחות וההדרכה;

{{ח:סעיף*|2||עוגן=תוספת 1 פרט 2}}
{{ח:ת}} סיווג מוצרי הלייזר לפי רמות הסיכון שלהם;

{{ח:סעיף*|3||עוגן=תוספת 1 פרט 3}}
{{ח:ת}} ייעוץ במכלול נושאי בטיחות לייזר;

{{ח:סעיף*|4||עוגן=תוספת 1 פרט 4}}
{{ח:ת}} ייעוץ וסיוע בביצוע שינויים בטיחותיים במוצרי לייזר מסוכנים;

{{ח:סעיף*|5||עוגן=תוספת 1 פרט 5}}
{{ח:ת}} ייעוץ וסיוע בסיווג מחודש של מוצרי לייזר לאחר ביצוע שינויים מהותיים או לאחר בניית מוצרי לייזר מסוכנים חדשים.

{{ח:קטע2|תוספת 2|תוספת שניה}}
{{ח:קטע4||{{ח:הערה|({{ח:פנימי|סעיף 1|תקנות 1}} {{ח:פנימי|סעיף 3|ו־3(1)}})}}}}
{{ח:קטע3||סיווג רמות הסיכון של מוצרי לייזר}}

{{ח:סעיף*}}
{{ח:ת}} רמת סיכון 1 (1 class):
{{ח:תת}} מוצר לייזר שרמת קרינתו אינה מסוכנת.

{{ח:סעיף*}}
{{ח:ת}} רמת סיכון 1M‏ (class 1M):
{{ח:תת}} מוצר לייזר שרמת קרינתו אינה מסוכנת דרך כלל;
{{ח:תת}} מוצר זה עלול להיות מסוכן לעין כאשר צופים על קרן הלייזר בעזרת מערכת אופטית מרכזת.

{{ח:סעיף*}}
{{ח:ת}} רמת סיכון 2 (2 class):
{{ח:תת}} מוצר לייזר הפולט בתחום האור הנראה (‎400-700 nm), אשר רמת קרינתו מסכנת את העין רק אם החשיפה נמשכת יותר מ־0.25 שניות (זמן התגובה הארוך ביותר לרפלקס המצמוץ).

{{ח:סעיף*}}
{{ח:ת}} רמת סיכון 2M‏ (class 2M):
{{ח:תת}} מוצר לייזר אשר רמת קרינתו אינה מסוכנת לעין כאשר החשיפה נמשכת פחות מ־0.25 שניות (זמן התגובה הארוך ביותר לרפלקס המצמוץ);
{{ח:תת}} מוצר זה עלול להיות מסוכן לעין כאשר צופים על קרן באמצעות מערכת אופטית מרכזת.

{{ח:סעיף*}}
{{ח:ת}} רמת סיכון 3R‏ (class 3R):
{{ח:תת}} מוצר לייזר שפגיעת קרינתו באלומה ישירה עלולה להיות מסוכנת לעין. גבול הפליטה הנגישה לרמת סיכון זו הוא עד חמש פעמים רמת סיכון 2, בתחום האור הנראה ועד חמש פעמים רמת סיכון 1, בשאר התחומים.

{{ח:סעיף*}}
{{ח:ת}} רמת סיכון 3b‏ (class 3b):
{{ח:תת}} מוצר לייזר שפגיעת קרינתו באלומה ישירה מסוכנת לעין בכל זמן חשיפה שהוא, אך בדרך כלל אינה מסוכנת לעור.

{{ח:סעיף*}}
{{ח:ת}} רמת סיכון 4 (4 class):
{{ח:תת}} מוצר לייזר שפגיעתו בעין ובעור מסוכנת הן באלומה ישירה והן באלומה מוחזרת ומפוזרת;
{{ח:תת}} אלומתו של מוצר כזה עלולה להצית חומרים דליקים.

{{ח:חתימות|כ״א באייר התשס״ה (30 במאי 2005)}}
* '''אהוד אולמרט'''
שר התעשיה המסחר והתעסוקה
{{ח:סוגר}}
{{ח:סוף}}
[[קטגוריה:בוט חוקים]]